**Опис на задача**

**(Terms of Reference)**

**Обука за спроведување на проценка на најдобар интерес на детето**

**Општа рамка**

Во рамките на соработка помеѓу Министерство за труд и социјална политика и Канцеларијата на Високиот комесаријат за бегалците на Обединети Нации (УНХЦР) во текот на 2019 година од страна на стручните лица на Завод за социјални дејности беше изработен Прирачник за процена на најдобриот интерес на детето.

Прирачникот беше изработен како дел од активностите на Министерството за труд и социјална политика насочени кон залагање на институциите за почитување на правата на деца како и за подобрувањето на квалитетот на давање на услуги за заштита на деца кои се згрижуваат во рамките на системот на социјална заштита, како што се деца без родители и родителска грижа, деца во ризик, деца во движење и другите категории на ранливите малолетни лица кои доаѓаат во контакт со државниот систем на заштита или административно и правно постапување.

Бидејќи концептот на најдобар интерес на деца се спомнува во некои од законските решенија, правилници, упатства за постапување на државни институции, дел е од критериуми во постапувањата на Центрите за социјална работа, се појавува потребата од дополнителна продлабочена анализа и разбирањето на концептот со цел интересот на деца да биде заштитен во суштинска смисла а проценка да биде спроведена на квалитетно и попрофесионално ниво.

Од овие причини, Министерството за труд и социјална политика, во соработка со УНХЦР, би сакало да организира три обуки во Скопје за трите институции кои исто така имаат потреба од постапување со деца и разбирање на темата – Министерство за внатрешни работи, Народен правобранител, Јавно обвинителство.

Следствено на тоа, Министерството за труд и социјална политика има потреба од ангажирање на експерт предавач кои ќе биде дел од тимот на Завод за социјални дејности во испорака на овие три обуки за проценка на најдобар интерес на деца.

**Цели**

Оваа иницијатива има за цел :

* Подобрување на квалитетот на заштита на правата на деца кои се корисници на системот на заштита и згрижување, како и подобрување на процесирање и водење на постапките каде малолетни лица се појавуваат или како странки или како жртви

Специфични цели:

* Учесниците ќе се стекнат со продлабочени знаења со носење на одлуки за проценка на најдобар интерес
* Учесниците ќе се стекнат со конкретните вештини и знаења за користење на алатки како поддршка во проценка на најдобар интерес на деца
* Учесниците ќе можат да ја документираат постапката користејќи конкретен протокол за спроведување на проценката на најдобар интерес на деца

**Активности**

**Во процесот на испорачување на целта, Министерството за труд и социјална политика очекува консултантот да спроведе следните активности:**

* **Активност – Спроведување на обука**

Обуката се спроведува врза Прирачник за процена на најдобриот интерес на детето изработен од страна на Завод за социјални дејности за потребите на даватерлите на услуги во системот на социјална заштита. Планираните учесниците се претставници на три државни институции – Министерство за внатрешни работи, Народен правобранител, и Јавното обвинителство. Проценка на бројот на учесниците е 20 лица за секоја обука одделно. Министерство за труд и социјална политика е задолжено за организирање на настанот во рамките на соработката на проектот на УНХЦР.

**Изборот на консултант / давател на услугата**

Министерството за труд и социјална политика бара експерт предавач за спроведување на горенаведената обука.

**Локација и траење**

Експерт се очекува да ги спроведе обуките во период од јуни 2024 година до декември 2023 година, на денови за кои ќе се договорат Министерството за труд и социјална политика, Завод за социјални дејности, УНХЦР, учесниците и експертот.

Активности се лоцирани во Скопје.

**Потребни квалификации**

Квалификации и компетенции:

* Одлично познавање на концептот за проценка на најдобар интерес на деца.
* Одлично познавање на државен систем за заштита и згрижување на деца.
* Одлично познавање на мандатите на институциите – учесници на обуки поврзани со процесирање, работење и згрижување на деца.

**Постапка за доставување понуди, евалуација и административни прашања**

Доставената понуда треба да содржат три дела и тоа:

1. Техничка понуда
2. Финансиска понуда
3. Доказ за исполнетоста на условите (барани документи)
4. **Содржина на техничка понуда**

Во делот на техничката понуда апликантите треба да достават

* временската рамка - план на активности за периодот на ангажирање
* предлог содржина на програмата на обука и агенда

1. **Содржина на Финансиска понуда**

Финансиската понуда треба да содржи (еден) износ на надоместокот за целосно извршување на предметниот ангажман.

Понудата **не треба да вклучува ДДВ** имајќи предвид дека согласно со член 24-а станува збор за проект финансиран од странски донатор од законот за даночна постапка.

1. **Докази за исполнетост на услови**

Во делот на понудата за доказите за исполнетост на услови апликантот треба да ги достави следните документи:

* Биографија на претходен професионален ангажман (ЦВ)
* Листа на спроведени обуки од областа на проценка на најдобар интерес на деца, и број на вкупно спроведени обуки
* Листа на изработени прирачници и програми за обуки од областа на проценка на најдобар интерес на деца и други поврзани теми од областа на заштита на деца и давање на услуги на корисниците во системот на социјална заштита
* Листа на ангажмани реализирани во соработка со ОН Агенции, ЕУ, меѓународни и домашни организации
* Писма за препорака поврзано со исполнување на критериуми на овој оглас издадено од претходни работодавачи.

**КРАЕН РОК И НАЧИН ЗА ДОСТАВУВАЊЕ НА ПРИЈАВА ЗА УЧЕСТВО**

Краен рок за доставување на понуди е  година до 14 часот.

Доставените понуди треба да ги содржат горенаведените три дела и тоа 1. Техничка понуда 2. финансиска понуда и 3. Доказ за исполнетоста на услови, кои треба да бидат доставени во **едно**  запечатено плико со назнака „Обука за проценка на најдобар интерес на деца“ - „**да не се отвара“.**

Понудите може да се поднесат:

- по пошта на адреса:

Министерство за труд и социјална политика

Одделение за миграција, интеграција на бегалци и странци, и хуманитарна помош

Марти Јовановски

ул. Даме Груев бр.14 – 1000 Скопје,

или

- директно во Архивата на Министерство за труд и социјална политика.

Дополнителни информации во врска со постапката за јавниот повик можете да добиете преку лицето Марти Јовановски – marti.jovanovski@mtsp.gov.mk.

**Предвидени трошок и планот на исплата**

Никакви дополнителните трошоци во рамки на ангажманот нема да бидат признаени и покриени. Сите трошоци се предвидени во рамките на еден износ ставен во финансиска понуда.

**КРИТЕРИУМИ ЗА ИЗБОР**

Изборот на најсоодветниот понудувач ќе биде извршен врз основа на анализа на трите дела на понудата при што оценката ќе се врши врз основа на следното бодување во рамките на максимум од 100 поени:

* **за техничката понуда и доказите (точки 1 и 3) за исполнетост на условите максимално 60 поени и тоа:**
* Предлог содржина на програмата на обука врз основ – максимално 10 поени
* Листа на претходно изработени прирачници и програми од областа на проценка на најдобар интерес на деца (максимално 20 поени – до 2 изработени документи 10 поени, над 2 изработени документи 20 поени)
* Листа на професионални ангажмани во областа и претходно одржани обуки од областа на проценка на најдобар интерес на деца (максимално 20 поени – до 2 ангажмани 5 поени, над 2 ангажмани 20 поени)
* Листа на ангажмани реализирани во соработка со ОН Агенции, и меѓународни и домашни организации (максимално 10 поени - до 2 ангажмани 3 поени, над 2 ангажмани 7 поени)
* **за финансиската понуда (точка 2) максимално 40 поени.**

Бројот на бодови = најниска понудена цена X 40 (максимален број на бодови)/ понудена цена